РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

ОПШТИНСКА УПРАВА

ОДЕЉЕЊЕ ЗА СКУПШТИНСКЕ И ИЗВРШНЕ ПОСЛОВЕ

24400 СЕНТА

Главни трг 1.

Број: 020- 19/2022- IV-02 Дана: 24.03. 2022. године

На основу члана 10. Одлуке о установљавању и додели јавних признања Општине Сента („Службени лист општине Сента“, број 6/2017 и 5/2021), Одељење за скупштинске и извршне послове Општинске управе општине Сента расписује

**Ј А В Н И П О З И В**

**ЗА ДОСТАВЉАЊЕ ПИСАНИХ И ОБРАЗЛОЖЕНИХ ПРЕДЛОГА ЗА ДОДЕЛУ ЈАВНИХ ПРИЗНАЊА ОПШТИНЕ СЕНТА У 2022.ГОДИНИ**

Позивају се правна и физичка лица која имају седиште, односно пребивалиште на територији општине Сента за подношење Предлога за доделу јавних признања општине Сента.

**Jавно признање Плакета"Про Урбе"**додељује се као признање Општине Сента правним и физичким лицима за изузетне заслуге и резултате у раду која доприносе укупном развоју општине, остварене у дужем временском периоду у производњи, науци, култури, спорту,уметности и другим областима јавног живота.

**Jавно признање Плакета"Животно дело-Про Урбе"**додељује се као признање Општине Сента за истакнуто и трајно животно дело у области науке, привреде, уметности, образовања и васпитања, као и за резултате постигнуте у јавном животу и развоју културног стваралаштва и то физичким лицима која су својим делима и чињењима допринела подизању угледа Општине Сента у земљи и иностранству.

**Плакета "Јувентус - Про Урбе"** додељује се као признање Општине Сента ученицима, студентима, као и групи ученика или студената са пребивалиштем у општини, до навршених 30 година живота, за истакнута дела, која значајно доприносе угледу општине подизањем његових материјалних и духовних вредности из свих области стваралаштва младих.

Одлуку о додели јавних признања доноси Скупштина општине Сента.

Јавна признања по правилу уручују се на свечаној седници Скупштине општине, одржаној поводом обележавања празника Општине, 11. септембар-дан Сенћанске битке из 1697.године.

Непотпуни и неблаговремени предлози неће бити разматрани.

Писмени предлози са образложењем подносе се у штампаном облику у затвореној коверти, предајом у Пријемној канцеларији Општинске управе, Главни трг 1. или поштом на адресу Општина Сента, Главни трг бр. 1., 24400 Сента, са назнаком за Јавни позив за **доделу јавних признања општине сента у 2022.години,** а **обавезно и у електронском облику на е - маил адресу:** r.edit@zenta-senta.co.rs

Рок за подношење предлога је **24.мај 2022. године**, до **12,00** часова.

Начелник Општинске управе

Едит Шарњаи Рожа, дипл.правник